Case ID: 1037528
Sentence 1: İşin halları: Hökmə əsasən Məhkum 05.07.2018-ci il tarixdə saat 15:30 radələrində « Yol hərəkəti haqqında » Azərbaycan Respublikası Qanununun 37-ci maddəsinin 1-ci hissəsinin 1-ci bəndinin və 29-cu maddəsinin tələblərini pozaraq nəqliyyat vasitələrini idarə etmək hüququ olmadan təxminən 100 km/saat sürətlə idarə etdiyi dövlət qeydiyyat nişanı olmayan “VAZ-21011” markalı avtomobillə Yevlax rayonu istiqamətindən Gəncə şəhəri istiqamətində hərəkətdə olarkən Bakı-Qazax-Gürcüstan sərhədi avtomobil yolunun Goranboy rayonunun ərazisindən keçən 342-ci km-də «Yol hərəkəti haqqında» Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozaraq, yol hərəkətinin iştirakçıları yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı olduğu halda buna əməl etməyərək, hadisənin qarşısını almağa texniki imkanı olsa da bunu etməyib qarşıda onunla eyni istiqamətdə hərəkətdə olan Zərərçəkmiş şəxs2 idarə etdiyi Suzuki Wagon R+ markalı Gürcüstan Respublikasına məxsus VRV 172 dövlət qeydiyyat nişanlı avtomobilin arxa hissəsindən vurub qeyd olunan avtomaşınla toqquşmuş, nəticədə ehtiyatsızlıqdan Suzuki Wagon R+ markalı avtomobilin salonunda olan sərnişin X6ma döş qəfəsinin və üz nahiyyəsinin küt travması, sağ İV qabırğanın sınıqları; sağ ağ ciyərin orta payının cırılması, döş qəfəsi boşluğunda qanitirmənin olması, daxili üzvlərin azqanlığı, döş qəfəsində geniş qançırının əmələ gəlməsi ilə həyat üçün təhlükəli olan sağlamlığa ölümlə nəticələnən ağır, “VAZ-21011” markalı avtomobilin salonunda olan sərnişin X3 alm nahiyyəsinin çapılmış yarası, sağ körpücük və sağ baldır sümüklərinin sınıqlarının əmələ gəlməsi ilə sağlamlığın uzun müddətə pozulmasına səbəb olan sağlamlığa az Ağır, Suzuki Wagon + markalı avtomobilin salonunda olan digər sərnişin Zərərçəkmiş şəxs3 başın, sifətin çoxsaylı çapılmış kəsilmiş yaralarının əmələ gəlməsi ilə sağlamlığın qısa müddətə pozulmasına səbəb olan sağlamlığa yüngül, həmin avtomobilin sürücüsü Zərərçəkmiş şəxs2 isə sifətin sol yarısının və sol dirsək nahiyyəsinin sıyrılmış yaralarının əmələ gəlməsi ilə sağlamlığa zərər vurmadığına görə dərəcəsi təyin olunmayan xəsarətlər, habelə Suzuki Wagon R+ markalı VRV 172 dövlət qeydiyyat nişanlı avtomobilin zədələnməsi nəticəsində Zərərçəkmiş şəxs2 4500 (dörd min beş yüz) manat məbləğində ziyan vurmuşdur.